Franco Nero

Franko Nero (, g. 1941 m. lapkričio 23 d. Parma) – Italijos kino aktorius, išgarsėjęs septintajame-aštuntajame praėjusio amžiaus dešimtmečiuose vaidmenimis „spageti“ vesternuose bei kriminaliniuose filmuose.

 Biografija 
Nero gimė Parmos regione esančiame San Prospere, karabinieriaus šeimoje. Gyvenant Parmoje, jis pradėjo domėtis vaidyba ir vaidinti studentiškose pjesėse.Franco Nero Biography at IMDb.com Vėliau persikėlė į Milaną, trumpai studijavo universitete ekonomiką, kol galutinai apsisprendė tapti aktoriumi.

Pirmuoju jo vaidmeniu kine tapo epizodinis pasirodymas juostoje „La ragazza in prestito“ (1964). Po 2 metų režisierius Sergio Corbucci davė jam pirmą pagrindinį vaidmenį. Tai buvo vesternas „Džango“, pelnęs tarptautinį pripažinimą tiek aktoriui, tiek pačiam režisieriui. Po šio filmo sekė visa eilė vesternų ir kriminalinių filmų, kurių dėka aktorius įsitvirtino tarp populiariausių šalies aktorių ir tapo žinomas visoje Europoje. 1977 m. pasirodė kelio filmas „Pakeleivis“, vėliau turėjęs didelės įtakos kitoms šio žanro juostoms.

Daugelis jo vaidmenų, atliktų septintajame-aštuntajame dešimtmečiuose, buvo panašūs: vesternuose Nero paprastai įkūnydavo keršytojus, o kriminaliniuose filmuose – policijos pareigūnus arba prokurorus. Vėliau, nenorėdamas likti šabloniniu aktoriumi, Nero ėmė rinktis platesnio spektro vaidmenis: komedijas, karinius ir fantastinius filmus. Jis taip pat yra vienas iš nedaugelio Vakarų Europos aktorių, kuris kūrė vaidmenis ir sovietinio bloko šalyse: Jugoslavijoje („Neretvos mūšis“ 1969 m. ir „Banovic Strahinja“ 1981 m.) bei Sovietų Sąjungoje, režisieriaus Sergejaus Bondarčiuko juostoje „Meksika ugnyje“ (1982 m. ir jo tęsinyje 1983 m.). Be to, Nero taip pat vaidino ir filmuose anglų kalba: „The Virgin and the Gypsy“ (1970 m.), „Force 10 from Navarone“ (1978 m.), „Enter the Ninja“ (1981 m.) ir „Kietas riešutėlis 2“ (1990 m.).

1987 m. jis suvaidino juostoje „Džango 2“, o 2012 m. režisierius Quentin Tarantino pakvietė jį epizodiniam vaidmeniui savo filme „Ištrūkęs Džango“, įkvėptam originaliojo „Džango“. Viso Nero filmografijoje yra beveik 200 filmų.

 Asmeninis gyvenimas 
1967 m. filmuojant juostą „Kamelotas“, kuriame Nero atliko Lanseloto vaidmenį, jis susipažino su britų aktore Vanessa Redgrave. Pastarąja tuo metu buvo palikęs vyras ir tarp jos bei Nero užsimezgė romanas, o 1969 m. jiems gimė sūnus Carlo (vėliau jis tapo režisieriumi ir scenarijų autoriumi). 1971 m. judviejų santykiai nutrūko ir Redgrave ilgus metus buvo pora su Timothy Dalton. Po ilgų išsiskyrimo metų Nero, kuris niekada nevedė, ir Redgrave 2006 m. susituokė.Yuen, Jenny. „Italian Walk of Fame honours stars“ 1994 m. jis lydėjo Redgrave dukrą Natasha Richardson prie altoriaus šiai tuokiantis su Liam Neeson (šios tėvas tuo metu jau buvo miręs).

1999 m. Nero ir Redgrave vaidino sutuoktinius filme „Uninvited“, kurį režisavo jų sūnus Carlo.Franco Nero Biography at IMDb.com

 Dalinė filmografija 

 Aš ją gerai pažinojau (1965)
 Džango (1966)
 Vyras, garbė, kerštas (1967)
 Neretvos mūšis (1969)
 Detektyvas Belis (1969)
 Dievas su mumis (1970)
 Kompanionai (1970)
 Bloga diena Avinui (1971)
 Policija laikosi įstatymų (1973)
 Kraujo broliai (1974)
 Gerbiami žmonės (1975)
 Magai (1976)
 Keoma (1976)
 Skandalas (1976)
 Triumfo maršas (1976)
 Pakeleivis (1977)
 Per Sacharą (1977)
 Kobros diena (1980)
 Džango 2 (1987)
 Žmogžudystės yra mano verslas, brangioji (2009)
 Ištrūkęs Džango (2012)

 Apdovanojimai ir nominacijos 
MetaiApdovanojimasApdovanojimų kategorijaFilmasRezultatas1968 Auksinis gaublys perspektyviausias aktorius Camelot  David di Donatello geriausias aktorius Il giorno della civetta 1971 Golden Goblets geriausias aktorius Confessione di un commissario di polizia al procuratore della repubblica  Laurel apdovanojimas ateities žvaigždėThe Virgin and the Gypsy 1989 Taorminos tarptautinis kino festivaliskarjeros apdovanojimas  1995 Art Film festivalis aktorių misijos apdovanojimas  1999 Los Andželo itališkų filmų apdovanojimas karjeros apdovanojimas  2003 Milano tarptautinis kino filmų festivalis karjeros apdovanojimas 2006Globo d'oro specialus žiuri prizasForever Blues geriausias aktoriusForever Blues 2007 Transilvanijos tarptautinis kino festivalis karjeros apdovanojimas 2008 Sevilijos Europos filmų festivalis Sevilijos miesto apdovanojimas  2012 Capri Capri legendos apdovanojimas 

 Šaltiniai 

 Nuorodos 

 IMDb profilis

Kategorija:Italijos aktoriai